Diari Oficial de la Generalitat Valenciana


Sumari del DOGV 8732, del 04-02-2020 (2020/902)

ACORD de 31 de gener de 2020, del Consell, de cessaments i nomenaments de vocals dels consells d'administració de les autoritats portuàries de Castelló de la Plana i de València.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/902


Data del document
:   31-01-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

ACORD de 31 de gener de 2020, del Consell, de cessaments i nomenaments de vocals dels consells d'administració de les autoritats portuàries de Castelló de la Plana i de València. [2020/902]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del consell d'administració de les autoritats portuàries, i el Decret 167/2010, de 15 d'octubre, del Consell, concreta aquesta composició per a les autoritats portuàries d'Alacant, Castelló de la Plana i València. L'article 30.2 de la llei disposa que la designació i el cessament dels vocals dels consells d'administració de les autoritats portuàries haurà de ser acordada per l'òrgan competent de la comunitat autònoma, a proposta de les administracions públiques, i entitats i organismes que hi estan representats, entre els quals, en l'apartat e, esmenta les cambres de Comerç, Indústria i Navegació; les organitzacions empresarials i sindicals, i els sectors econòmics rellevants en l'àmbit portuari, que, segons disposa l'esmentat Decret 167/2010, tindran una representació cadascuna d'un vocal, amb una duració dels nomenaments de quatre anys, renovables.  
  
En conseqüència, d'acord amb la iniciativa formulada per les entitats interessades i amb l'article 17.b de la Llei 5/1983, de 30 de desembre, de la Generalitat, del Consell, a proposta del conseller de Política Territorial, Obres Públiques i Mobilitat, el Consell, prèvia deliberació, en la reunió de 31 de gener de 2020,  
  
  
ACORDA  
  
Primer  
La renovació com a vocals del Consell d'Administració de l'Autoritat Portuària de Castelló de la Plana, de María Dolores Guillamón Fajardo, en representació de la Cambra Oficial de Comerç, Indústria, Serveis i Navegació de Castelló de la Plana; de Juan Antonio Gimena Robles, en representació de les organitzacions sindicals, i de Sebastián Plá Colomina, en representació dels sectors econòmics rellevants en l'àmbit portuari.  
  
Segon  
El cessament com a vocal del Consell d'Administració de l'Autoritat Portuària de València de Juan Pablo Lázaro Montero de Espinosa.  
  
Tercer  
La designació com a vocal del Consell d'Administració de l'Autoritat Portuària de València de Vicente Boluda Fos, en representació de les organitzacions empresarials.  
  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
València, 31 de gener de 2020  
  
La consellera secretària del Consell,  
MÓNICA OLTRA JARQUE